Κανονισμός (ΕΚ) αριθ. 1483/2003 της Επιτροπής

της 21ης Αυγούστου 2003

σχετικά με τον καθορισμό της ισοτιμίας που εφαρμόζεται σε ορισμένες άμεσες ενισχύσεις που έχουν γενεσιουργό αίτιο την 1η Ιουλίου 2003

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ(1),

τον κανονισμό (ΕΚ) αριθ. 2808/98 της Επιτροπής, της 22ας Δεκεμβρίου 1998, περί λεπτομερειών εφαρμογής του γεωργονομισματικού καθεστώτος του ευρώ στο γεωργικό τομέα(2), όπως τροποποιήθηκε τελευταία από τον κανονισμό (ΕΚ) αριθ. 816/2003(3), και ιδίως το άρθρο 4 παράγραφος 3,

τον κανονισμό (ΕΚ) αριθ. 1410/1999 της Επιτροπής, της 29ης Ιουνίου 1999, για την τροποποίηση του κανονισμού (ΕΚ) αριθ. 2808/98 περί λεπτομερειών εφαρμογής του γεωργονομισματικού καθεστώτος του ευρώ στο γεωργικό τομέα και την τροποποίηση του καθορισμού ορισμένων γενεσιουργών αιτίων που αναφέρονται στους κανονισμούς (ΕΟΚ) αριθ. 3889/87, (ΕΟΚ) αριθ. 3886/92, (ΕΟΚ) αριθ. 1793/93, (ΕΟΚ) αριθ. 2700/93 και (ΕΚ) αριθ. 293/98(4), και ιδίως το άρθρο 2,

Εκτιμώντας τα ακόλουθα:

(1) Σύμφωνα με το άρθρο 4 παράγραφος 1 του κανονισμού (ΕΚ) αριθ. 2808/98, το γενεσιουργό αίτιο της ισοτιμίας που πρέπει να εφαρμόζεται στις ενισχύσεις ανά εκτάριο είναι η έναρξη της περιόδου εμπορίας για την οποία χορηγείται η ενίσχυση. Για τις ενισχύσεις στις αροτραίες καλλιέργειες και στα όσπρια, το γενεσιουργό αίτιο της ισοτιμίας είναι, επομένως, η 1η Ιουλίου 2003.

(2) Σύμφωνα με το άρθρο 4 παράγραφος 3 του κανονισμού (ΕΚ) αριθ. 2808/98, η ισοτιμία προς χρήση για τις στρεμματικές ενισχύσεις είναι ίση προς το μέσο όρο, ο οποίος υπολογίζεται αναλογικώς με την πάροδο του χρόνου, των ισοτιμιών που εφαρμόζονται στη διάρκεια του μηνός που προηγείται της ημερομηνίας του γενεσιουργού αιτίου.

(3) Το άρθρο 1 του κανονισμού (ΕΟΚ) αριθ. 1793/93 της Επιτροπής, της 30ής Ιουνίου 1993, για το γενεσιουργό αίτιο των γεωργικών ισοτιμιών που χρησιμοποιούνται για τον τομέα του λυκίσκου(5), όπως τροποποιήθηκε τελευταία από τον κανονισμό (ΕΚ) αριθ. 1410/1999, προβλέπει ότι η ισοτιμία που πρέπει να εφαρμόζεται για την ενίσχυση στο λυκίσκο είναι ίση προς το μέσο όρο, υπολογιζόμενο αναλογικώς με την πάροδο του χρόνου, των ισοτιμιών που εφαρμόζονται κατά τη διάρκεια του μήνα που προηγείται της 1ης Ιουλίου του έτους συγκομιδής.

(4) Θα πρέπει επομένως να καθοριστούν οι ισοτιμίες που εφαρμόζονται στις υπόψη ενισχύσεις σύμφωνα με το μέσο όρο, αναλογικώς με την πάροδο του χρόνου, των ισοτιμιών που εφαρμόζονταν στη διάρκεια του μηνός Ιουνίου 2003,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι εμφαινόμενες στο παράρτημα ισοτιμίες εφαρμόζονται στις ακόλουθες ενισχύσεις:

α) ενισχύσεις που αναφέρονται στο άρθρο 4 παράγραφος 1 του κανονισμού (ΕΚ) αριθ. 2808/98 και που έχουν γενεσιουργό αίτιο κατά την 1η Ιουλίου 2003·

β) ενίσχυση στο λυκίσκο, που προβλέπεται στο άρθρο 12 του κανονισμού (ΕΟΚ) αριθ. 1696/71(6) και που έχει γενεσιουργό αίτιο κατά την 1η Ιουλίου 2003.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Αυγούστου 2003.

Για την Επιτροπή

Franz Fischler

Μέλος της Επιτροπής

(1) ΕΕ L 349 της 24.12.1998, σ. 1.

(2) ΕΕ L 349 της 24.12.1998, σ. 36.

(3) ΕΕ L 116 της 13.5.2003, σ. 12.

(4) ΕΕ L 164 της 30.6.1999, σ. 53.

(5) ΕΕ L 163 της 6.7.1993, σ. 22.

(6) ΕΕ L 175 της 4.8.1971, σ. 1.

ΠΑΡΑΡΤΗΜΑ

Ισοτιμίες που εφαρμόζονται στις ενισχύσεις που αναφέρονται στο άρθρο 1

1 ευρώ = (μέσος όρος 1.6.2003 - 30.6.2003)

>ΘΕΣΗ ΠΙΝΑΚΑ>